# RÁMCOVÁ DOHODA

# na poskytovanie služby komplexného manažmentu pre zabezpečenie ambulantnej a ústavnej zdravotnej starostlivosti

# č. C-NBS1-000-083-127

*uzavretá podľa § 269 ods. 2 a nasl. zákona č. 513/1991 Zb. Obchodného zákonníka v znení neskorších predpisov a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)*

# (ďalej len „Dohoda“)

# ÚČASTNÍCI DOHODY

# Objednávateľ:

Názov: Národná banka Slovenska

Sídlo: Imricha Karvaša 1, 813 25 Bratislava

Zastúpená: <verejný obstarávateľ>

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu (IBAN): SK07 0720 0000 0000 0000 1919 *– platí pre domáceho poskytovateľa*

SK60 0720 0000 0000 0000 2129 *– platí pre zahraničného poskytovateľa*

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „Objednávateľ“ alebo „NBS“ v príslušnom gramatickom tvare)

a

# Poskytovateľ:

Obchodné meno:<vyplní uchádzač>

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu (IBAN): <vyplní uchádzač>

Zapísaný: <vyplní uchádzač>

(ďalej len „Poskytovateľ“ v príslušnom gramatickom tvare)

(Objednávateľ a Poskytovateľ ďalej spoločne označení ako „strany Dohody“)

# PREAMBULA

# Objednávateľ ako verejný obstarávateľ vyhlásil oznámením č. <doplní verejný obstarávateľ>, zverejneným vo Vestníku verejného obstarávania č. <doplní verejný obstarávateľ> dňa <doplní verejný obstarávateľ>, nadlimitnú zákazku podľa § 66 zákona o verejnom obstarávaní s názvom „*Poskytovanie služby komplexného manažmentu pre zabezpečenie ambulantnej a ústavnej zdravotnej starostlivosti“*.

# Na základe vyhodnotenia ponúk bola ponuka Poskytovateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku Poskytovateľa sa strany Dohody na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto rámcovú Dohodu. Touto Dohodou sa stanovuje právny režim poskytovania služby uvedenej v predmete tejto Dohody.

# Článok I

# ÚČEL DOHODY

Účelom Dohody je zabezpečenie poskytovania zdravotnej starostlivosti cez Poskytovateľov objednávkový rezervačný systém na presne dohodnutý termín (deň a čas) pre zamestnancov Národnej banky Slovenska (ďalej len „zamestnanci“ alebo „zamestnanec“). Na účel tejto Dohody sa tým myslí súbor činností komplexného manažmentu pri poskytovaní zdravotnej starostlivosti a služieb súvisiacich s poskytovaním zdravotnej starostlivosti tak, aby pri riešení zdravotných problémov boli zamestnanci vyšetrení v zdravotníckych zariadeniach čo najefektívnejšie a s čo najväčšou úsporou času. Poskytovateľ prijíma žiadosti zamestnancov o poskytnutie zdravotnej starostlivosti a zabezpečí ich vybavovanie v zdravotníckych zariadeniach. Na základe žiadosti zamestnanca Poskytovateľ vykonáva rezervácie termínov poskytnutia zdravotnej starostlivosti v zdravotníckych zariadeniach.

# Článok II

# PREDMET DOHODY

* 1. Predmetom tejto Dohody je záväzok Poskytovateľa na základe Objednávateľových písomných objednávok poskytnúť služby komplexného manažmentu pre zabezpečenie ambulantnej a ústavnej zdravotnej starostlivosti pre zamestnancov NBS, t.j. poskytnúť zamestnancom Objednávateľa prostredníctvom rezervačnej služby a zdravotníckeho zariadenia ambulantnú zdravotnú starostlivosť a následnú ústavnú zdravotnú starostlivosť (spolu ako „predmet plnenia“).
	2. Účastníci Dohody sa dohodli, že Poskytovateľ bude za podmienok stanovených touto rámcovou Dohodou poskytovať Objednávateľovi resp. jeho zamestnancom služby definované v tejto rámcovej Dohode ako rezervačné služby na získanie termínu na zdravotnú starostlivosť v rozsahu podľa zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (ďalej aj ako „Zákon o zdravotnej starostlivosti“ alebo „zákon č. 576/2004 Z. z.“).Špecifikácia predmetu plnenia je upravená v Prílohe č. 1 tejto Dohody.
	3. Objednávateľ sa zaväzuje poskytnúť Poskytovateľovi potrebnú a dohodnutú súčinnosť, aby Poskytovateľ mohol riadne plniť záväzok z tejto rámcovej Dohody a zároveň zaplatiť Poskytovateľovi za rezervačnú službu resp. predmet plnenia riadne a včas dohodnutú cenu.
	4. Nadštandardné výkony (komerčné výkony) pri poskytovaní ambulantnej a ústavnej zdravotnej starostlivosti, ktoré nie sú hradené z verejného zdravotného poistenia v Slovenskej republike nie sú predmetom tejto Dohody a zamestnanec si ich hradí sám.

# Článok III

# POSKYTOVANIE REZERVAČNÝCH SLUŽIEB

* 1. Na účely tejto rámcovej Dohody sa rezervačnou službou pri poskytovaní zdravotnej starostlivosti rozumejú rezervačné služby na poskytnutie termínu na poskytnutie ambulantnej a ústavnej zdravotnej starostlivosti, t.j. lekárske vyšetrenie k všeobecnému lekárovi a k špecialistovi pre zamestnancov, ktoré nie sú hradené zo zdravotného poistenia v Slovenskej republike poistených zamestnancov a zároveň sa zabezpečí poskytnutie takej zdravotnej starostlivosti, ktorá je hradená zo zdravotného poistenia zamestnanca.
	2. Rezervačnou službou sa na účely tejto rámcovej Dohody rozumie:

-  prevádzkovanie a zabezpečovanie funkcionality služby recepcie a telefonickej recepcie, ktorej úlohou je prijímanie žiadostí zamestnancov o poskytnutie zdravotnej starostlivosti a zabezpečovanie vybavovania týchto žiadostí,

- vykonávanie rezervácie voľných termínov poskytnutia zdravotnej starostlivosti u dostupných lekárov a zdravotníckych pracovníkov v závislosti od kapacitných možností zdravotníckeho zariadenia.

* 1. Rezervačná služba sa objednáva pre zamestnancov spravidla na jeden celý kalendárny rok, pričom sa môže objednať aj na kratšie obdobie počítané na kalendárne mesiace v rámci konkrétneho kalendárneho roka. Objednávky na rezervačné služby sa doručujú písomne prostredníctvom kontaktov oprávnených zamestnancov Objednávateľa a Poskytovateľa v zmysle článku V bodu 5 Dohody. Samotné objednanie na termín poskytnutia zdravotnej starostlivosti si zadáva zamestnanec Objednávateľa telefonicky alebo osobne prostredníctvom kontaktov Poskytovateľa na to určených, pričom v takom prípade Poskytovateľ bezodkladne termín písomne alebo telefonicky oznámi zamestnancovi Objednávateľa.
	2. Poskytovateľ sa zaväzuje zamestnancovi poskytnúť:
1. rezerváciu vyšetrenia na presný termín bez čakania (garancia vyšetrenia do 30 min. po objednanom termíne),
2. termín na lekárske vyšetrenie k všeobecnému lekárovi a špecialistovi max. do 30 kalendárnych dní od zadania požiadavky zamestnanca,
3. termín na lekárske vyšetrenie k všeobecnému lekárovi a špecialistovi v prípade náhleho/akútneho zhoršenia zdravotného stavu do 2 pracovných dní od zadania požiadavky zamestnanca

# Článok IV

# CENA A PLATOBNÉ PODMIENKY

1. Strany dohody sa dohodli, že cena za predmet plnenia bola určená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. Objednávateľ neposkytne zálohovú platbu ani preddavky za plnenie predmetu dohody.
2. Špecifikácia ceny za predmet plnenia je upravená v Prílohe č. 3 tejto Dohody.
3. Celková maximálna cena počas trvania tejto Dohody je 998 000 eur bez DPH.
4. Celkové množstvo požiadaviek na predmet plnenia závisí od Objednávateľa na základe jeho doručenej objednávky.
5. Objednávateľ si vyhradzuje právo nevyčerpať celý maximálny finančný objem uvedený v bode 3 tohto článku Dohody. Neobjednanie si rezervačnej služby podľa predchádzajúcej vety nie je porušením tejto Dohody.
6. Cena za rezervačné služby je dohodnutá ako pevná, a to v rozsahu kalendárneho roka v sume podľa Prílohy č. 3 tejto Dohody. Ak Objednávateľ objedná pre zamestnanca rezervačnú službu na kratšiu dobu ako na celý kalendárny rok, tak cena za rezervačnú službu sa pre Objednávateľa určí alikvotne k počtu kalendárnych mesiacov objednanej rezervačnej služby. Poskytovateľ je oprávnený vystaviť faktúru za poskytnutie tejto služby vždy mesačne k 15. dňu prvého mesiaca nasledujúceho po kalendárnom mesiaci v ktorom sa Poskytovateľom poskytla rezervačná služba.
7. Strany Dohody sa dohodli, že cena za rezervačné služby je splatná prevodom na účet poskytovateľa uvedeného v záhlaví tejto rámcovej Dohody.
8. Poskytovateľ nie je oprávnený previesť práva a povinnosti vyplývajúce pre neho z tejto Dohody, ani ich časti na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto rámcovou Dohodou alebo s plnením záväzkov podľa tejto rámcovej Dohody.
9. Strany Dohody sa dohodli a výslovne súhlasia s tým, že Poskytovateľ bude zasielať len elektronické faktúry z e-mailovej adresy Poskytovateľa <vyplní uchádzač> na e-mailovú adresu Objednávateľa faktury.ofr@nbs.sk vo formáte PDF. Strany Dohody vyhlasujú, že majú výlučný prístup k uvedeným e-mailovým adresám. Strany Dohody sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto Dohode. Poskytovateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov. Strany Dohody sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
10. Ceny sú uvedené bez DPH. <text nasledujúcej vety platí pre domáceho uchádzača, zahraničný uchádzač túto vetu odstráni> Faktúry za predmet Dohody budú obsahovať aj vyčíslenie DPH podľa všeobecne záväzných právnych predpisov platných ku dňu splnenia predmetu tejto Dohody.
11. V prípade, že faktúra nebude obsahovať všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, resp. nebude po stránke vecnej alebo formálnej správne vystavená, Objednávateľ ju vráti Poskytovateľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry Objednávateľovi.
12. Poskytovateľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto povinnosti je podstatným porušením tejto Dohody a dôvodom na okamžité odstúpenie Objednávateľa od tejto Dohody. <text tohto bodu platí len pre domáceho uchádzača, zahraničný uchádzač text tohto bodu odstráni>
13. <text tohto bodu platí pre zahraničného uchádzača, domáci uchádzač text odstráni> Poskytovateľ najneskôr do doby vyhotovenia prvej faktúry predloží Objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania tejto Dohody Poskytovateľ predmetné potvrdenie predloží Objednávateľovi na začiatku každého nového zdaňovacieho obdobia. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania tejto Dohody bude o tejto skutočnosti Objednávateľa bezodkladne písomne informovať.
14. Poskytovateľ ďalej nie je oprávnený postúpiť a ani založiť akékoľvek svoje pohľadávky voči Objednávateľovi vzniknuté na základe alebo v súvislosti s touto Dohodou alebo s plnením záväzkov podľa tejto Dohody bez predchádzajúceho písomného súhlasu Objednávateľa. Poskytovateľ nie je oprávnený jednostranne započítať akúkoľvek svoju pohľadávku voči Objednávateľovi vzniknutú z akéhokoľvek dôvodu proti pohľadávke Objednávateľa voči Poskytovateľovi vzniknutej na základe alebo v súvislosti s touto Dohodou bez predchádzajúceho písomného súhlasu Objednávateľa.

# Článok V

# OSOBITNÉ DOJEDNANIA

1. Poskytovateľ zabezpečí poskytovanie zdravotnej starostlivosti v oblasti všeobecného lekárstva a v špecializovanej zdravotnej starostlivosti v súlade so Zoznamom poskytovaných špecializácií v rámci zabezpečenia zdravotnej starostlivosti podľa Prílohy č. 2 tejto Dohody a minimálne v zdravotníckych odboroch uvedených v Prílohe č. 1 tejto Dohody.
2. Poskytovateľ prostredníctvom recepcie zabezpečí na základe prvotného kontaktu so zamestnancom všetky potrebné odborné vyšetrenia. Po každej odbornej lekárskej prehliadke bude spracovaná komplexná lekárska správa so záverom v slovenskom jazyku a ďalším odporúčaním.
3. Objednávateľ berie na vedomie, že Poskytovateľ sa zaväzuje poskytovať rezervačné služby k zdravotnej starostlivosti podľa tejto Dohody len zamestnancom uvedeným v zozname zamestnancov, ktorý Objednávateľ predloží Poskytovateľovi po uzatvorení tejto Dohody (ďalej aj ako „Zoznam zamestnancov“).
4. Aktualizácia Zoznamu zamestnancov je možná mesačne vždy k 5. dňu kalendárneho mesiaca, len na základe Objednávateľovho písomného oznámenia doručeného Poskytovateľovi.
5. Strany Dohody sú povinné si najneskôr do 7 pracovných dní od nadobudnutia účinnosti tejto zmluvy písomne (e-mailom) navzájom doručiť zoznam osôb oprávnených konať vo veciach zmluvných, zadávaní objednávok na predmet plnenia, aktualizácií Zoznamu zamestnancov, vrátane osôb určených na plnenie predmetu zmluvy, a to v rozsahu: meno a priezvisko, funkcia, telefónne číslo, emailová adresa (ďalej len „zoznam oprávnených osôb zmluvnej strany“). Zmena oprávnenej osoby musí byť zaslaná druhej zmluvnej strane písomne napr. prostredníctvom kontaktného e-mailu Objednávateľa alebo Poskytovateľa najneskôr 7 pracovných dní pred vykonaním zmeny.

# Článok VI

# TRVANIE DOHODY A MIESTO PLNENIA

1. Táto Dohoda sa uzatvára na dobu určitú, na štyri roky odo dňa nadobudnutia jej účinnosti alebo do vyčerpania celkovej ceny, ktorá je určená predpokladanou hodnotou zákazky na poskytnutie predmetu Dohody, pričom táto hodnota predstavuje na celé štyri roky hodnotu 998 000 eur bez DPH, podľa toho, ktorá z týchto skutočností nastane skôr.
2. Miesta plnenia predmetu Dohody sú uvedené v Prílohe č. 5 Zoznam zdravotníckych zariadení tejto Dohody.

# Článok VII

# ZMLUVNÉ SANKCIE

1. Ak Poskytovateľ nedodrží svoj záväzok na poskytnutie rezervácie vyšetrenia na presný termín bez čakania (garancia vyšetrenia do 30 min. po objednanom termíne) t .j. zamestnancovi nebude poskytnuté vyšetrenie do 30 minút v rezervovanom termíne na základe Poskytovateľovho písomného potvrdenia telefonickej objednávky, tak Objednávateľ je oprávnený si uplatniť nárok na zmluvnú pokutu vo výške 5 eur, a to za každé nedodržanie záväzku na poskytnutie rezervácie vyšetrenia na presný termín bez čakania (garancia vyšetrenia do 30 min. po objednanom termíne). Poskytovateľ sa zaväzuje, že takúto zmluvnú pokutu zaplatí Objednávateľovi najneskôr do tridsať (30) dní odo dňa jej uplatnenia Objednávateľom.
2. Ak Poskytovateľ nedodrží lehotu na poskytnutie termínu zamestnancovi na vyšetrenie k všeobecnému lekárovi a k špecialistovi, ktorá predstavuje 30 kalendárnych dní odo dňa Poskytovateľovho písomného potvrdenia telefonickej objednávky, tak Objednávateľ je oprávnený si uplatniť nárok na zmluvnú pokutu vo výške 10 eur, a to za každý, aj začatý deň omeškania. Poskytovateľ sa zaväzuje, že takúto zmluvnú pokutu zaplatí Objednávateľovi najneskôr do tridsať (30) dní odo dňa jej uplatnenia Objednávateľom.
3. Ak Poskytovateľ nedodrží lehotu na poskytnutie termínu na vyšetrenie k všeobecnému lekárovi a k špecialistovi v prípade náhleho/akútneho zhoršenia zdravotného stavu zamestnanca, ktorá predstavuje 2 pracovné dni odo dňa Poskytovateľovho písomného potvrdenia telefonickej objednávky, tak Objednávateľ je oprávnený si uplatniť nárok na zmluvnú pokutu vo výške 10 eur, a to za každý, aj začatý deň omeškania. Poskytovateľ sa zaväzuje, že takúto zmluvnú pokutu zaplatí Objednávateľovi najneskôr do tridsať (30) dní odo dňa jej uplatnenia Objednávateľom.
4. V prípade, ak dôjde k porušeniu povinnosti o ochrane, spracúvaní a bezpečnosti osobných údajov a dôverných informácií uvedených v osobitnej zmluve uzavretej v súvislosti so spracúvaním osobných údajov pri plnení tejto Dohody, Objednávateľ je oprávnený uplatniť si nárok na zmluvnú pokutu vo výške 3 % z celkovej maximálnej možnej ceny za predmet Dohody, a to za každý jednotlivý prípad takého porušenia povinnosti. Poskytovateľ sa zaväzuje, že takúto zmluvnú pokutu zaplatí Objednávateľovi najneskôr do tridsať (30) dní odo dňa jej uplatnenia Objednávateľom.
5. V prípade omeškania Objednávateľa s úhradou faktúry za poskytnutie služieb v dohodnutej lehote, je Poskytovateľ oprávnený uplatniť nárok na úrok z omeškania maximálne vo výške 0,05 % z ceny poskytnutých služieb, a to za každý deň omeškania. Objednávateľ sa zaväzuje, že takýto úrok z omeškania zaplatí Poskytovateľovi najneskôr do tridsať (30) dní odo dňa doručenia jeho vyúčtovania na základe faktúry.
6. Zaplatením zmluvnej pokuty nie je dotknutý nárok Objednávateľa na náhradu škody. Zmluvné pokuty sa nezapočítavajú na úhradu škôd, ktoré Objednávateľovi vzniknú porušením zmluvnej povinnosti Poskytovateľa.

# Článok VIII

# OCHRANA OSOBNÝCH ÚDAJOV

* 1. Poskytovateľ sa týmto zaväzuje, že pri svojej činnosti sa bude riadiť a činnosť vykonávať podľa jej známych pokynov NBS a v súlade s podmienkami tejto Dohody. Poskytovateľ počas trvania tejto Dohody, ani po jej skončení nezverejní ani nepoužije žiadne informácie a skutočnosti, týkajúce sa NBS alebo jej zamestnancov, nebude tieto informácie reprodukovať, zverejňovať ani poskytovať tretím stranám alebo ich iným spôsobom využívať. Poskytovateľ bude pri spracovávaní osobných údajov dodržiavať všetky povinnosti podľa platnej právnej úpravy ochrany osobných údajov. Poskytovateľ si je vedomý skutočnosti, že výsledky prehliadky ako aj samotná skutočnosť, že dané prehliadky boli konkrétnym zamestnancom vykonané, majú charakter lekárskeho tajomstva. Výsledky prehliadok je poskytovateľ oprávnený sprístupniť výlučne zamestnancovi, ktorému boli dané výkony poskytnuté.
	2. Poskytovateľ má právo vykonávať spracovateľské operácie s osobnými údajmi spracúvanými v informačných systémoch poskytovateľa výlučne v súlade s právnym základom, od ktorého poskytovateľ odvodzuje oprávnenie spracúvať osobné údaje, a to len v rozsahu a spôsobom, ktorý je nevyhnutný na dosiahnutie ustanoveného alebo vymedzeného účelu spracúvania a je v súlade s nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.
	3. Právnym základom spracúvania osobných údajov poskytovateľa je nevyhnutnosť splnenia zákonných povinností Poskytovateľom podľa osobitných predpisov na úseku poskytovania zdravotnej starostlivosti platných a účinných na území Slovenskej republiky, plnenie zmluvných povinností a ochrana oprávnených záujmov Poskytovateľa.

# Článok IX

# SUBDODÁVATELIA, REGISTER PARTNEROV VEREJNÉHO SEKTORA A INÉ POVINNOSTI POSKYTOVATEĽA

1. Poskytovateľ je povinný riadne a načas plniť záväzky vyplývajúce z Dohody a týchto podmienok vo vlastnom mene, na vlastný účet, na svoje náklady a na svoje nebezpečenstvo. Pokiaľ Poskytovateľ poverí plnením ktoréhokoľvek zo záväzkov, ktoré má Poskytovateľ poskytovať priamo podľa Dohody tretiu stranu, má Poskytovateľ voči Objednávateľovi rovnakú zodpovednosť za poskytovanie predmetu plnenia a za prípadné škody, náklady a únik dôverných informácií spôsobený treťou stranou, ako by plnil tieto záväzky sám.
2. Poskytovateľ podpisom tejto Dohody potvrdzuje a zaväzuje sa, že na plnení Dohody o dielo sa budú podieľať iba osoby legálne zamestnané poskytovateľom v súlade s právnym poriadkom Slovenskej republiky.
3. V prípade, ak Poskytovateľ poruší svoju povinnosť podľa bodu 2 tohto článku Dohody a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa Poskytovateľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u Objednávateľa, a to do siedmich dní odo dňa jej uplatnenia u Poskytovateľa Objednávateľom.
4. Poskytovateľ je povinný na požiadanie Objednávateľa bezodkladne poskytnúť v nevyhnutnom rozsahu doklady (pracovné dohody, dohody o prácach vykonávaných mimo pracovného pomeru v zmysle Zákonníka práce) a osobné údaje fyzických osôb, prostredníctvom ktorých plní Dohodu a ktoré sú potrebné na to, aby Objednávateľ mohol skontrolovať, či Poskytovateľ neporušuje zákaz nelegálneho zamestnávania.
5. Poskytovateľ zodpovedá za plnenie Dohody v súlade s § 41 ods. 8 zákona o verejnom obstarávaní a Poskytovateľ je povinný odovzdávať objednávateľovi plnenia na svoju zodpovednosť, v dohodnutom čase a v dohodnutej kvalite.
6. Poskytovateľ sa zaväzuje, počas celej doby trvania tejto Dohody byť zapísaný v registri partnerov verejného sektora, a to v prípade, ak má túto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). U subdodávateľa táto povinnosť platí, ak mu takáto povinnosť v zmysle zákona č. 315/2016 Z. z. vzniká, pričom za jej splnenie zodpovedá Poskytovateľ.
7. Poskytovateľ potvrdzuje, že podľa § 41 ods. 3 zákona o verejnom obstarávaní uviedol v príslušnej prílohe Dohody údaje o všetkých známych subdodávateľoch, údaje o osobe oprávnenej konať za subdodávateľov v rozsahu meno a priezvisko, adresa pobytu/sídlo, dátum narodenia/IČO. Poskytovateľ je povinný písomne oznámiť objednávateľovi akúkoľvek zmenu údajov o subdodávateľoch uvedených v príslušnej prílohe Dohody do troch pracovných dní odo dňa uskutočnenia tejto zmeny.
8. V prípade zmeny subdodávateľa alebo doplnenia nového subdodávateľa, je Poskytovateľ povinný písomne oznámiť Objednávateľovi údaje o navrhovanom subdodávateľovi najmenej štyri pracovné dni pred jeho plánovaným využitím.
9. Počas trvania Dohody je Poskytovateľ oprávnený zmeniť subdodávateľa uvedeného v príslušnej prílohe Dohody výlučne na základe predchádzajúceho písomného oznámenia a predchádzajúceho písomného odsúhlasenia Objednávateľom, pričom Objednávateľ si vyhradzuje právo odmietnuť subdodávateľa, a to najmä v prípade, ak existuje dôvodný predpoklad, že plnenie záväzkov subdodávateľa podľa Dohody je ohrozené. Za účelom preukázania splnenia povinnosti v zmysle bodu 7 tohto článku Dohody je Poskytovateľ povinný kedykoľvek na výzvu Objednávateľa bezodkladne, najneskôr však do troch pracovných dní, predložiť Objednávateľovi všetky Dohody so subdodávateľmi identifikovanými v príslušnej prílohe Dohody, resp. následne doplnenými/ zmenenými postupom podľa bodu 8 tohto článku Dohody a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení Dohody. Za úplnosť a pravdivosť poskytnutých údajov nesie plnú zodpovednosť Poskytovateľ.
10. V prípade, ak Poskytovateľ poruší povinnosť v zmysle bodu 7 tohto článku Dohody, a teda bude Dohoda plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má Objednávateľ právo na zmluvnú pokutu od Poskytovateľa vo výške 3 000,- eur bez DPH za každé jednotlivé porušenie stanovenej povinnosti.
11. V prípade omeškania Poskytovateľa so splnením záväzku (povinnosti) v zmysle bodu 8 tohto článku Dohody, má objednávateľ právo na zmluvnú pokutu vo výške 1.000,- eur bez DPH, a to za každý aj začatý deň omeškania.
12. V prípade, ak Poskytovateľ poruší svoj záväzok byť počas celej doby trvania tejto Dohody zapísaný v registri partnerov verejného sektora, ak má túto povinnosť podľa zákona č. 315/2016 Z. z., má Objednávateľ právo na zmluvnú pokutu od Poskytovateľa vo výške 5000,- eur bez DPH.
13. Poskytovateľ sa môže odvolávať na Objednávateľa vo svojich verejných materiáloch v tom zmysle, že ide o zákazníka Poskytovateľa, s písomným súhlasom Objednávateľa.

# Článok X

# UKONČENIE DOHODY

* 1. Túto Dohodu je možné, okrem dôvodov upravených v článku VI tejto Dohody ukončiť:
1. vzájomnou písomnou dohodou účastníkov Dohody,
2. písomnou výpoveďou Objednávateľa bez uvedenia dôvodu, pričom výpovedná lehota je 6 mesiacov a začína plynúť od prvého dňa mesiaca nasledujúceho po mesiaci, v ktorom bola písomná výpoveď doručená Poskytovateľovi,
3. písomným odstúpením od Dohody v prípade jej podstatného porušenia Poskytovateľom. Účinky písomného odstúpenia nastanú nasledujúci deň po doručení písomného oznámenia Objednávateľa o odstúpení od Dohody Poskytovateľovi, ak oznámenie o odstúpení neobsahuje neskorší dátum zániku Dohody,
4. v prípade, že nastane právna skutočnosť podľa § 19 zákona o verejnom obstarávaní.
	1. Za podstatné porušenie Dohody sa považuje ak:
5. omeškanie Poskytovateľa s dodržaním lehoty na poskytnutie termínu podľa článku III bod 4 písm. b) tejto Dohody o viac ako 60 kalendárnych dní,
6. dôjde k porušeniu povinností o ochrane, spracúvaní a bezpečnosti osobných údajov a dôverných informácií upravených v tejto Dohode alebo v osobitnej zmluve uzavretej medzi stranami Dohody na základe tejto Dohody.

# Článok XI

# ZÁVEREČNÉ USTANOVENIA

* 1. Táto Dohoda môže byť menená v súlade s príslušnými ustanoveniami zákona o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch účastníkov Dohody; to neplatí ak je v tejto Dohode uvedené inak.
	2. V prípade zmeny ktoréhokoľvek z údajov uvedených v záhlaví tejto Dohody je príslušná strana Dohody, ktorej sa zmena týka, povinná túto skutočnosť bezodkladne písomne oznámiť druhej strane Dohody, pričom v prípade tejto zmeny nie je potrebné uzatvárať písomný dodatok. Ak strany Dohody nesplnia svoju oznamovaciu povinnosť, má sa za to, že platia posledné známe identifikačné údaje alebo údaje vyplývajúce z príslušného registra.

* 1. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu strany Dohody uvedenú v záhlaví tejto Dohody, resp. na inú adresu písomne oznámenú druhej strane Dohody.
	2. Táto Dohoda je uzavretá podľa právneho poriadku Slovenskej republiky, pričom práva, povinnosti a právne vzťahy neupravené touto Dohodou sa riadia príslušnými ustanoveniami zákona č. 513/1991 Zb. Obchodného zákonníka v znení neskorších predpisov a inými príslušnými všeobecne záväznými právnymi predpismi.
	3. Strany Dohody sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto Dohodou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto Dohody.
	4. Strany Dohody sa zaväzujú prípadné zmeny právneho stavu, ktoré by mohli mať vplyv na plnenie podmienok tejto Dohody, ako napr. Poskytovateľov zánik povolenia, oprávnenia na poskytovanie ambulantnej alebo ústavnej zdravotnej starostlivosti, písomne oznámiť druhému účastníkovi Dohody najneskôr 30 dní pred predpokladanou zmenou.
	5. V prípade sporného výkladu ustanovení tejto Dohody alebo neplnenia záväzkov strán Dohody sa obidve strany Dohody budú snažiť prednostne dosiahnuť vzájomnú dohodu. Pokiaľ sa strany Dohody nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto Dohody budú riešené vecne a miestne príslušnými súdmi Slovenskej republiky.
	6. V prípade rozporu medzi ustanoveniami tejto Dohody a dispozitívnymi ustanoveniami všeobecne záväzných právnych predpisov právneho poriadku Slovenskej republiky, platia ustanovenia tejto Dohody.
	7. V prípade rozporu medzi ustanoveniami tejto Dohody a ustanoveniami uvedenými vo všeobecných podmienkach majú odchylné ustanovenia tejto Dohody prednosť.
	8. Dohoda bude záväzná pre všetkých právnych nástupcov Poskytovateľa, kým nebude ukončená v súlade s ustanoveniami uvedenými v tejto Dohode.
	9. V prípade, ak sa niektoré ustanovenie tejto Dohody stane neplatným, neúčinným alebo nevykonateľným, nie sú tým dotknuté ostatné ustanovenia tejto Dohody. Príslušné ustanovenie Dohody sa nahradí takým platným a účinným zákonným ustanovením, ktoré je mu svojím významom a účelom najbližšie.
	10. Objednávateľ pri spracúvaní osobných údajov, poskytnutých Poskytovateľom pre účely plnenia tejto Dohody, postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle Objednávateľa:

<https://www.nbs.sk/sk/ochrana-osobnych-udajov>.

* 1. V prípade, ak bude Poskytovateľ vykonávať spracúvanie osobných údajov v mene Objednávateľa, je Poskytovateľ povinný s Objednávateľom uzatvoriť Dohodu o spracúvaní osobných údajov podľa Článku 28 nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).
	2. Táto Dohoda je vyhotovená a uzavretá v (4) štyroch rovnopisoch, pričom Objednávateľ dostane (3) tri rovnopisy a Poskytovateľ dostane (1) jeden rovnopis. Všetky rovnopisy sú považované za rovnocenné.
	3. Táto Dohoda (vrátane jej prípadných dodatkov) patrí medzi povinne zverejňované Dohody podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poskytovateľ súhlasí so zverejnením tejto Dohody (vrátane jej prípadných dodatkov) a faktúr Poskytovateľa doručených Objednávateľovi, a to zverejnenie Objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
	4. Táto Dohoda nadobúda platnosť a je pre strany Dohody záväzná odo dňa jej podpísania oprávnenými zástupcami oboch strán Dohody; ak oprávnení zástupcovia oboch strán Dohody nepodpíšu túto Dohodu v ten istý deň, tak rozhodujúci je deň neskoršieho podpisu. Táto Dohoda bude následne zverená na webovom sídle (internetovej stránke) Objednávateľa a nadobudne účinnosť najskôr 01.01.2024, v súlade s ustanoveniami § 47a ods. 2 Občianskeho zákonníka v spojení s § 1 ods. 2 Obchodného zákonníka a § 5a ods. 1, 6 a 9 zákona o slobodnom prístupe k informáciám.
	5. Strany Dohody (každá za seba) zhodne vyhlasujú, že sú plne spôsobilé na právne úkony, že ich zmluvná voľnosť nie je žiadnym spôsobom obmedzená, že sú oprávnené plniť si v celom rozsahu záväzky Dohodnuté touto Dohodou. Súčasne strany Dohody (každá za seba) zhodne vyhlasujú, že sa s touto Dohodou dôkladne oboznámili a jej obsahu porozumeli, pričom táto Dohoda je určitá a zrozumiteľná a plne zodpovedá slobodnej, vážnej a určitej vôli strán Dohody. Na dôkaz týchto skutočností strany Dohody prostredníctvom svojich oprávnených zástupcov podpísali túto Dohodu.
	6. Neoddeliteľnou súčasťou tejto Dohody sú prílohy:

 Príloha č. 1: Požiadavky na predmet plnenia

 Príloha č. 2: Zoznam poskytovaných špecializácií v rámci zabezpečenia zdravotnej starostlivosti

 Príloha č. 3: Špecifikácia ceny

 Príloha č. 4: Zoznam subdodávateľov

 Príloha č. 5: Zoznam zdravotníckych zariadení

Za Objednávateľa: Za Poskytovateľa:

V Bratislave, dňa \_\_.\_\_.20\_\_ V <vyplní uchádzač >, dňa \_\_.\_\_.20\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<vyplní verejný obstarávateľ> <vyplní uchádzač>

# Príloha č. 1: Požiadavky na predmet plnenia

* 1. Predmetom plnenia je poskytovanie služby komplexného manažmentu pre zabezpečenie ambulantnej a ústavnej zdravotnej starostlivosti pre zamestnancov NBS, t. j. poskytnúť zamestnancom Národnej banky Slovenska (ďalej len „zamestnanci“) prostredníctvom rezervačnej služby a zdravotníckeho zariadenia ambulantnú zdravotnú starostlivosť a ústavnú zdravotnú starostlivosť. Ide o súbor činností komplexného manažmentu pri poskytovaní zdravotnej starostlivosti a služieb súvisiacich s poskytovaním zdravotnej starostlivosti tak, aby pri riešení zdravotných problémov boli zamestnanci vyšetrení v zdravotníckom zariadení čo najefektívnejšie a s čo najväčšou úsporou času. Poskytovateľ prijíma žiadosti zamestnancov o poskytnutie zdravotnej starostlivosti a zabezpečí ich vybavovanie v zdravotníckom zariadení (podľa zákona č. 578/2004 Z. z.).
	2. **Rozsah** **poskytovania služby komplexného manažmentu pre zabezpečenie ambulantnej a ústavnej zdravotnej starostlivosti** zamestnancom NBS:
		1. **Základná** zdravotná starostlivosť (ambulantná a  ústavná zdravotná starostlivosť, ktorá je hradená z verejného zdravotného poistenia).
		2. **Rezervačná služba** k zdravotnej starostlivosti (služba nehradená z verejného zdravotného poistenia).
	3. **Základnou zdravotnou starostlivosťou sa na účely týchto súťažných podkladov a Rámcovej dohody C-NBS1-000-083-127** **rozumie ambulantná a  ústavná zdravotná starostlivosť v zmysle zákona č. 576/2004 Z. z. poskytovaná zamestnancom NBS, ktorá bude poskytovaná v zdravotníckom zariadení v súlade so všeobecne záväznými právnymi predpismi:**
* Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov,
* Zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov,
* Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.
	1. **Ambulantná zdravotná starostlivosť** pre zamestnancov bude poskytovaná v rozsahu podľa platného povolenia vydaného orgánom príslušným na vydanie povolenia na poskytovanie zdravotnej starostlivosti a zapísaného v predmete činnosti príslušného obchodného registra. Ambulantnou zdravotnou starostlivosťou sa rozumie všeobecná zdravotná starostlivosť a špecializovaná zdravotná starostlivosť; je poskytovaná na základe platného povolenia. Poskytovanie ambulantnej zdravotnej starostlivosti je minimálne v týchto odbornostiach: vnútorné lekárstvo; endokrinológia; hepatológia; pneumológia; psychiatria; psychológia; reumatológia; diabetológia, poruchy látkovej premeny a výživy; gastroenterológia; imunológia a alergológia; dermatovenerológia; hematológia; neurochirurgia; neurológia; otorinolaryngológia; rádiodiagnostika; chirurgia; gynekológia; oftalmológia; urológia; ortopédia; fyziatria a liečebná rehabilitácia.
	2. **Ústavná zdravotná starostlivosť** sa poskytuje na základe odporúčania ošetrujúceho lekára, ak zdravotný stav osoby vyžaduje nepretržité poskytovanie ústavnej zdravotnej starostlivosti dlhšie ako 24 hodín. Poskytovanie ústavnej zdravotnej starostlivosti je minimálne v týchto odbornostiach: chirurgia, neurochirurgia, neurológia, vnútorné lekárstvo, gynekológia, urológia, oftalmológia, traumatológia, otorinolaryngológia.
	3. **Rezervačnými službami k zdravotnej starostlivosti sa** rozumie poskytovanie služieb, ktoré nie sú hradené z verejného zdravotného poistenia v Slovenskej republike. Predmetom rezervačných služieb je prevádzkovanie a zabezpečovanie funkcionality služby recepcie a telefonickej recepcie, ktorej úlohou je prijímanie osobných a telefonických žiadostí pacientov o poskytnutie zdravotnej starostlivosti a zabezpečovanie vybavovania týchto žiadostí lekármi a zdravotníckymi pracovníkmi a vykonávanie rezervácie voľných termínov poskytnutia zdravotnej starostlivosti u dostupných lekárov a zdravotníckych pracovníkov v závislosti od kapacitných možností zdravotníckeho zariadenia.

**Popis požiadaviek na poskytovanie služby komplexného manažmentu pre zabezpečenie ambulantnej a ústavnej zdravotnej starostlivosti resp. poskytované rezervačné služby a zabezpečenie základnej a ústavnej zdravotnej starostlivosti:**

1. Komplexný manažment pri poskytovaní zdravotnej starostlivosti zamestnancovi NBS.
2. Všetky objednávky na zabezpečenie konkrétneho vyšetrenia budú realizované cez recepciu minimálne v čase od 07:00 hod. do 15:00 hod. počas pracovných dní.
3. Rezervácia na vyšetrenie prostredníctvom recepcie – osobne alebo telefonicky.
4. Rezervácia vyšetrenia na presný termín bez čakania (garancia vyšetrenia do 30 min. po objednanom termíne).
5. Termín na lekárske vyšetrenie k všeobecnému lekárovi a k špecialistovi max. do 30 kalendárnych dní.
6. Termín na lekárske vyšetrenie k všeobecnému lekárovi a k špecialistovi v prípade náhleho/akútneho zhoršenia zdravotného stavu do 2 pracovných dní.
7. Rezervácia termínu na ambulantnú zdravotnú starostlivosť a spoločné vyšetrovacie a liečebné zložky prostredníctvom recepcie na konkrétne vyšetrenie k všeobecnému lekárovi pre dospelých a minimálne k týmto vybraným špecialistom (vnútorné lekárstvo; endokrinológia; hepatológia; pneumológia; psychiatria; psychológia; reumatológia; diabetológia, poruchy látkovej premeny a výživy; gastroenterológia; imunológia a alergológia; dermatovenerológia; hematológia; neurochirurgia; neurológia; otorinolaryngológia; rádiodiagnostika; chirurgia; gynekológia; oftalmológia; urológia; ortopédia; fyziatria a liečebná rehabilitácia).
8. Konzultácie s lekárom ohľadne zdravotného stavu osobne / telefonicky v čase ambulantných hodín.
9. Možnosť výberu lekára v prípade, že je k dispozícii väčší počet lekárov a v prípade, že zvolený lekár disponuje voľnými kapacitami (všeobecných lekárov pre dospelých a špecialistov).
10. Po každom odbornom lekárskom vyšetrení bude spracovaná komplexná lekárska správa so záverom v slovenskom jazyku a s ďalším odporúčaním.
11. Ambulantná a ústavná zdravotná starostlivosť pre zamestnancov bude poskytovaná v rozsahu podľa platného povolenia vydaného orgánom príslušným na vydanie povolenia na poskytovanie zdravotnej starostlivosti a zapísaného v predmete činnosti príslušného obchodného registra.
12. Nadštandardné výkony (komerčné výkony) pri poskytovaní ambulantnej a ústavnej zdravotnej starostlivosti, ktoré nie sú hradené z verejného zdravotného poistenia v Slovenskej republike budú hradené zamestnancom NBS.
13. Vo veciach týkajúcich sa zmluvnej spolupráce bude uvedená kontaktná osoba Poskytovateľa.
14. Ústavná zdravotná starostlivosť bude zabezpečená bez zbytočného odkladu na základe odporúčania ošetrujúceho lekára.
15. Zdravotnícke zariadenie bude mať uzatvorenú zmluvu so všetkými zdravotnými poisťovňami v Slovenskej republike.
16. Poskytnutie komunikačnej podpory pre zamestnancov NBS v prípade akýchkoľvek zmien vzťahujúcich sa k predmetu dohody. Zmenou sa rozumie napríklad rozširovanie zoznamu špecializovaných ambulancií alebo zmena v poskytovaní rezervačných služieb k zdravotnej starostlivosti.

# Príloha č. 2: Zoznam poskytovaných špecializácií zdravotníckych odborov v rámci zabezpečenia zdravotnej starostlivosti

**Ambulantná zdravotná starostlivosť**

<vyplní uchádzač>

**Ústavná zdravotná starostlivosť**

<vyplní uchádzač>

# Príloha č. 3: Špecifikácia ceny

**Tabuľka 1**

| **Položka číslo** | **Názov/Popis** | **Cena služby****per 1 osoba na 1 kalendárny rok****v eurách bez DPH** |
| --- | --- | --- |
| **P1** | Cena za poskytnutie **služby komplexného manažmentu pre zabezpečenie ambulantnej a ústavnej zdravotnej starostlivosti** | *<vyplní uchádzač>* |

# Príloha č. 4: Zoznam subdodávateľov

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača (Poskytovateľa), aby najneskôr v čase uzavretia Dohody uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tejto prílohe.

|  |  |
| --- | --- |
| Subdodávateľ | Údaje o osobe oprávnenej konať za subdodávateľa |
| 1. | <vyplní uchádzač> | <vyplní uchádzač> |

# Príloha č. 5: Zoznam zdravotníckych zariadení

Uchádzač môže pridať toľko riadkov v tabuľke koľko potrebuje.

| **Označenie zariadenia** | **Adresa zariadenia** |
| --- | --- |
| <vyplní uchádzač> | <vyplní uchádzač> |